นายเฉลียว คงตุกบรรณาธิการผู้พิมพ์ผู้โฆษณาหนังสือพิมพ์คมชัดลึก เปิดเผยว่า ตามที่สื่อเครือเนชั่นฯได้ร่วมกับกรุงเทพมหานคร เปิดรับบริจาคสิ่งของ เครื่องอุปโภคบริโภค เพื่อนำไปช่วยเหลือผู้ประสบภัยน้ำท่วมใน 3 จังหวัดภาคเหนือ อันประกอบด้วย อุตรดิตถ์ สุโขทัยและจ.แพร่ เมื่อช่วงปลายเดือนพฤษภาคม 2549 ที่ผ่านมาผลปรากฏว่า มีผู้นำสิ่งของ เครื่องอุปโภค บริโภค และที่จำเป็นมาบริจาครวมทั้งเงินสดเป็นจำนวนมาก สำหรับสิ่งของบริจาคต่างๆ นั้น ทางเครือเนชั่นฯได้มอบหมายให้กรุงเทพมหานคร โดยนายอภิรักษ์ โกษะโยธิน ผู้ว่าฯกทม.ส่งรถมาลำเลียงสิ่งของที่ได้รับบริจาคมาไปช่วยเหลือผู้ประสบภัยเป็นที่เรียบร้อยแล้ว โดยมีสิ่งของบริจาคประมาณ 30 คันรถ โดยมีสำนักงานเขตบางนา และสำนักโยธากทม.ส่งเจ้าหน้าที่มาช่วยคัดแยกสิ่งของบรรจุลงกล่อง ก่อนลำเลียงส่งไปยังผู้ประสบภัยโดยตรงนายเฉลียว กล่าวว่า นอกจากนี้ ยังได้รับความร่วมมืออย่างดียิ่งจาก พล.ต.ณรงค์ศักดิ์ ภู่วารี ผู้บังคับการทหารบกจ.อุตรดิตถ์ ในการนำรถบรรทุกของทหารมาลำเลียงสิ่งของไปบริจาคให้ถึงมือผู้เดือดร้อนในถิ่นทุรกันดารอย่างแท้จริง และหลังจากเหตุการณ์ร้ายผ่านพ้นไป ทางชมรมค่ายอาสาเนชั่นได้ส่งชุดสำรวจลงพื้นที่เพื่อให้การช่วยเหลือในสิ่งที่ยังขาดตกบกพร่องอยู่อีก ก็พบว่า ยังมีเด็กนักเรียน สถานศึกษาบางแห่งยังได้รับการช่วยเหลือไม่ทั่วถึง เมื่อมาเช็คยอดเงินบริจาคพบมีเข้ามาทั้งสิ้นเป็นเงิน 2,778.41 บาท จึงได้มีการประชุมหารือว่าจะจัดการกับเงินบริจาคอย่างไร เพื่อให้เป็นไปตามเจตนารมณ์ของผู้บริจาค
ใครคือผู้บริจาคสิ่งของเครื่องอุปโภคบริโภคเพื่อนําไปช่วยเหลือผู้ประสบภัยน้ําท่วมใน 3 จังหวัดภาคเหนือ 
เฉลียว คงตุกบรรณาธิการผู้พิมพ์ผู้โฆษณาหนังสือพิมพ์คมชัดลึก